CELEX: 32013R1019
Language: mt
Date: 2013-10-23 00:00:00
Title: Regolament tal-Kummissjoni (UE) Nru 1019/2013 tat- 23 ta’ Ottubru 2013 li jemenda l-Anness I tar-Regolament (KE) Nru 2073/2005 fir-rigward l-istamina fi prodotti tas-sajd  Test b’relevanza għaż-ŻEE

24.10.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 282/46
            
         REGOLAMENT TAL-KUMMISSJONI (UE) Nru 1019/2013
   tat-23 ta’ Ottubru 2013
   li jemenda l-Anness I tar-Regolament (KE) Nru 2073/2005 fir-rigward l-istamina fi prodotti tas-sajd
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 852/2004 tal-Parlament Ewropew u tal-Kunsill tad-29 ta’ April 2004 dwar l-iġjene tal-oġġetti tal-ikel, (1) u partikolarment l-Artikoli 4(4) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 2073/2005 tal-15 ta’ Novembru 2005 dwar kriterji mikrobijoloġiċi għall-oġġetti tal-ikel (2) jistipula kriterji mikrobijoloġiċi għal ċerti mikroorganiżmi u r-regoli ta’ implimentazzjoni li jridu jkunu konformi magħhom l-operaturi tan-negozju tal-ikel fl-implimentazzjoni tal-miżuri ġenerali u speċifiċi ta’ iġjene msemmija fl-Artikolu 4 tar-Regolament (KE) Nru 852/2004. B’mod partikolari, huwa jipprevedi kriterji ta’ sikurezza tal-ikel għall-istamina u pjanijiet ta’ kampjunar għal prodotti tas-sajd minn speċi ta’ ħut li huma assoċjati ma’ ammont għoli ta’ istidina.
            
         
               (2)
            
            
               Zalza tal-ħut prodotta bil-fermentazzjoni hija prodott likwidu tas-sajd. Il-Kummissjoni tal-Codex Alimentarius (3) stabbiliet il-livelli massimi rakkomandati ġodda ta’ istamina f’tali zalza tal-ħut li huma differenti minn dawk stabbiliti fl-Anness I tar-Regolament (KE) Nru 2073/2005. Dik ir-Rakkomandazzjoni hija skont l-informazzjoni dwar id-dejta ta’ esponiment tal-konsumatur ppreżentata mill-Awtorità Ewropea dwar is-Sigurtà fl-Ikel (“EFSA”) fl-opinjoni xjentifika tagħha dwar kontroll imsejjes fuq il-valutazzjoni tar-riskji ta’ formazzjoni amini bijoġeniċi f’ikel iffermentat (4).
            
         
               (3)
            
            
               Billi z-zalza tal-ħut hija prodott tas-sajd likwidu, jista’ jkun mistenni li l-istamina titqassam b’mod indaqs. Il-pjan għat-teħid tal-kampjuni jista’ għalhekk ikun aktar sempliċi milli għal prodotti tas-sajd li jseħħu f’forma oħra.
            
         
               (4)
            
            
               Huwa xieraq li jiġi stabbilit kriterju tas-sikurezza tal-ikel separat għal zalza tal-ħut prodotta permezz ta’ fermentazzjoni ta’ prodotti tas-sajd sabiex il-kriterju jiġi allinjat mal-istandard il-ġdid tal-Codex Alimentarius u l-opinjoni tal-EFSA. In-nota ta’ qiegħ il-paġna (2) għandha tiġi emendata wkoll.
            
         
               (5)
            
            
               Il-pjan normali għat-teħid tal-kampjuni għall-preżenza tal-istamina fil-prodotti tas-sajd jikkonsisti minn disa’ kampjuni li jeħtieġu ħafna materjal tal-kampjuni. In-nota ta’ qiegħ il-paġna 18 i tas-sikurezza tal-ikel 1.26 għall-prodotti tas-sajd tiddikjara li jistgħu jittieħdu kampjuni individwali fil-livell tal-bejgħ bl-imnut. F’dawn il-każijiet, il-grupp kollu m’għandux jitqies mhux sikur minħabba riżultat ta’ kampjun wieħed. Madankollu, jekk wieħed mid-disa’ kampjuni analizzati jinstab li jkun ‘il fuq minn M il-grupp kollu għandu jitqies mhux sikur. Dan għandu jkun ukoll il-każ meta kampjuni singoli jinstabu li jkunu ogħla minn M. Konsegwentement, huwa xieraq li n-nota ta’ qiegħ il-paġna (18) tiġi emendata. In-nota ta’ qiegħ il-paġna (18) għandha tiġi applikata wkoll għaż-żewġ kriterji tas-sikurezza tal-ikel 1.26 u 1.27.
            
         
               (6)
            
            
               Ir-Regolament (KE) Nru 2073/2005 għandu għalhekk jiġi emendat skont dan.
            
         
               (7)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali u la l-Parlament Ewropew u lanqas il-Kunsill ma opponewhom,
            
         ADOTTAT DAN IR-REGOLAMENT:
   Artikolu 1
   L-Anness I tar-Regolament (KE) Nru 2073/2005 huwa emendat skont l-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fl-20 jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta’ Ottubru 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 139, 30.4.2004, p. 1.
   
      (2)  ĠU L 338, 22.12.2005, p. 1.
   
      (3)  Il-Codex Alimentarius standard għal Zalza tal-Ħut (CODEX STAN 302 – 2011).
   
      (4)  The EFSA Journal 2011; 9(10):2393.
   
      ANNESS
      Il-Kapitolu 1 tal-Anness I tar-Regolament (KE) Nru 2073/2005 huwa emendat kif ġej:
      
                  (1)
               
               
                  Ir-ringiela 1.27 tinbidel b’dan li ġej:
                  
                              
                                          “1.27
                                       
                                       
                                          Prodotti tas-sajd, ħlief dawk fil-kategorija tal-ikel 1.27a, li kellhom trattament ta’ maturazzjoni tal-enżimi fl-imluħa, immanifatturati minn speċi ta’ ħut li huma assoċjati ma’ ammont għoli ta’ istidina (17)
                                       
                                    
                           
                              Istamina
                           
                           
                              9 (18)
                           
                           
                              2 
                           
                           
                              200  mg/kg
                           
                           
                              400  mg/kg
                           
                           
                              HPLC (19)
                           
                           
                              Prodotti mqiegħda fis-suq matul il-perjodu ta’ żmien ta’ skadenza tagħhom”
                           
                        
            
                  (2)
               
               
                  Ir-ringiela 1.27 a li ġejja, hi miżjuda:
                  
                              
                                          “1.27a
                                       
                                       
                                          Zalza tal-ħut prodotta permezz ta’ fermentazzjoni ta’ prodotti tas-sajd
                                       
                                    
                           
                              Istamina
                           
                           
                              1 
                           
                           
                              400  mg/kg
                           
                           
                              HPLC (19)
                           
                           
                              Prodotti mqiegħda fis-suq matul il-perjodu ta’ żmien ta’ skadenza tagħhom”
                           
                        
            
                  (3)
               
               
                  In-nota ta’ qiegħ il-paġna 2 tinbidel b’dan li ġej:
                  
                              “(2)
                           
                           
                              Għall-punti 1.1-1.25, 1.27a u 1.28 m = M.”
                           
                        
            
                  (4)
               
               
                  In-nota ta’ qiegħ il-paġna 18 tinbidel b’dan li ġej:
                  
                              “(18)
                           
                           
                              Kampjuni individwali jistgħu jittieħdu fil-livell tal-bejgħ bl-imnut. F’każ bħal dan is-suppożizzjoni stipulata fl-Artikolu 14(6) tar-Regolament (KE) Nru 178/2002, li skontha l-grupp kollu għandu jitqies mhux sikur, ma għandhiex tapplika, sakemm ir-riżultat ma jkunx ogħla minn M.”
                           
                        
            
                  (5)
               
               
                  Taħt l-intestatura “Interpretazzjoni tar-riżultati tal-ittestjar” l-aħħar paragrafu tat-test li għandu x’jaqsam mal-Istamina fi prodotti tas-sajd jinbidel b’dan li ġej:
                  “Istamina fi prodotti tas-sajd:
                  
                               
                           
                           
                              Istamina fi prodotti tas-sajd minn speċijiet tal-ħut assoċjati ma’ ammont għoli tal-istidina ħlief għal zalza tal-ħut prodotta permezz ta’ fermentazzjoni ta’ prodotti tas-sajd:
                              
                                          —
                                       
                                       
                                          sodisfaċenti, jekk ikunu sodisfatti r-rekwiżiti li ġejjin:
                                          
                                                      1.
                                                   
                                                   
                                                      il-valur medju osservat ikun ≤ m
                                                   
                                                
                                                      2.
                                                   
                                                   
                                                      massimu ta’ valuri c/n osservati jkunu bejn m u M
                                                   
                                                
                                                      3.
                                                   
                                                   
                                                      l-ebda valur osservat ma jeċċedi l-limitu ta’ M,
                                                   
                                                
                                    
                                          —
                                       
                                       
                                          mhux sodisfaċenti, jekk il-valur medju osservat jeċċedi m jew iktar mill-valuri c/n jkunu bejn m u M jew wieħed jew iktar mill-valuri osservati jkun/u > M.
                                       
                                    
                        
                               
                           
                           
                              L-istamina fiz-zalza ħut prodotta permezz ta’ fermentazzjoni ta’ prodotti tas-sajd
                              
                                          —
                                       
                                       
                                          sodisfaċenti, jekk il-valur osservat ikun ≤ mil-limitu,
                                       
                                    
                                          —
                                       
                                       
                                          sodisfaċenti, jekk il-valur osservat ikun > mil-limitu.”